Erwin Sánchez

Erwin Sánchez Freking (født 19. oktober 1969 i Santa Cruz, Bolivia) er en boliviansk fotballtrener og tidligere fotballspiller. Han spilte det meste av sin klubbkarriere i Portugal for klubbene Benfica og Boavista. På  er han på delt tredjeplass på listen over mestskårende spisser gjennom tidene, med sine 15 mål. Han var en del av troppen i Fotball-VM i 1994 og det legendariske laget som tok andreplassen i Copa América 1997. Etter spillerkarrieren ble han trener i Boavista i 2004-sesongen, og senere landslagstrener for  fra 2006 til 2009.

Klubbkarriere 
Som mange andre bolivanske fotballstrjerner begynte han sin karriere på Tahuichi Fotballskole. Han begynte sin profesjonelle karriere i Club Destroyers i hjembyen Santa Cruz, men ble etterhvert plukket opp av Club Bolívar. I 1990 ble han den første bolivianske fotballspiller til å spille profesjonelt i Europa, da han ble hentet av Sport Lisboa e Benfica. Han var med på å vinne serien i sin første seosng i Portugal, ble ikke en umiddelbar hit i klubben. Han gikk på lån til Estoril Praia i 1991/92-sesongen. Sesongen etter signerte han med Boavista, hvor han etablerte seg som en av klubbens viktigste spillere. Etter 21 mål på 94 kamper var han tilbake i Benfica i 1997/98-sesongen. Han fant seg ikke helt tilrette og gikk tilbake til Boavista sesongen etter. Der ble han med på klubbens eneste seriemesterskap gjennom tidene, i 2000/01-sesongen.

Etter en alvorlig leddbåndskade ble han mindre viktig som spiller i Boavista. Han var trener i klubben en kort periode i 2004 før han dro hjem til Bolivia og avsluttet karrieren i Oriente Petrolero i Santa Cruz. Der vant han cupen Copa Aerosur i 2004/05-sesongen, hans siste som profesjonell spiller.

Landslagskarriere 
Sánchez var en viktig spiller for  hele sin karriere. Han var avgjørende i kvalifiseringen til Fotball-VM i USA i 1994 og skåret Bolivias eneste mål i turneringen i 1–3-tapet mot . Han skåret også tre mål i Copa América i 1997, blant annet 1–1-målet i 1–3-tapet mot  i finalen. Han spilte også i Copa América 1995 og Copa América 1999.

Trenerkarriere 
Etter en kort periode som Boavista-trener i 2004, fikk han sitt neste treneroppdrag året etter han la opp som spiller, da han ble -trener i 2006. Det var han i fire år til han ble sparket i 2010 på grunn av skuffende resultater i kvalifiseringen til Fotball-VM i 2010.

Copa América 2007 
Copa América 2007 ble svært skuffende for  som ble slått ut i første runde. De kom på sisteplass i gruppe A, med to uavgjort og ett tap. Dette la press på Sánchez, som måtte gjøre det bra i VM-kvalifiseringen til 2010 for å beholde jobben.

Kvalifisering til VM i 2010 
Kvalifiseringen til VM i 2010 begynte på verst tenkelige måte, med 5-0 tap borte mot . Sánchez ble sparket som landslagstrener etter at Bolivia havnet nest sist av ti lag, med fire seire, tre uavgjort og elleve tap. Til tross for to fantastiske seire med 6-1 seier hjemme mot  og 2-1 seier hjemme mot .

Referanser

Eksterne lenker 
 

Bolivianske fotballspillere
Bolivianske fotballtrenere
Spillere i Fotball-VM 1994
Spillere i Copa América 1989
Fotballspillere for Club Bolívar
Fotballspillere for SL Benfica
Fotballspillere for GD Estoril Praia
Fotballspillere for Boavista FC
Fotballtrenere for Boavista FC
Fotballtrenere for Oriente Petrolero
Fotballtrenere for Club Blooming
Trenere for Bolivias herrelandslag i fotball
Personer fra Santa Cruz de la Sierra
Fødsler i 1969